*Lēmuma projekts*

**Par priekšfinansējuma nodrošināšanu Eiropas Savienības fonda projektu īstenošanai**

Ņemot vērā starp Centrālo finanšu un līgumu aģentūru un Alūksnes novada pašvaldību 2022. gada 14. jūnijā noslēgtās vienošanās par Eiropas Savienības fonda projekta īstenošanu Nr. 5.4.3.2/22/A/001 6. punktu un 2020. gada 27. janvārī noslēgtās vienošanās par Eiropas Savienības fonda projekta īstenošanu Nr.9.3.1.1/19/I/48 ar tās grozījumiem 7. punktu, Attīstības programmas 2022.-2027. gadam Investīciju plāna, kas apstiprināts ar Alūksnes novada pašvaldības domes 27.07.2023. lēmumu Nr. 216, 1.4.4. un 3.3.1. punktu,

pamatojoties uz Pašvaldību likuma 4. panta pirmās daļas 2. un 9. punktu, 10. panta pirmās daļas ievaddaļu, likuma “Par pašvaldību budžetiem” 30. pantu, Alūksnes novada pašvaldības 27.05.2010. noteikumu Nr. 4/2010 “Kārtība, kādā tiek sadalīti atsavināšanas procesā iegūtie līdzekļi par Alūksnes novada administratīvajām teritorijām” 1.2. punktu,

1. Nodrošināt priekšfinansējumu 503 609 EUR (pieci simti trīs tūkstoši seši simti deviņu *euro*) apmērā Eiropas Savienības fonda projektu īstenošanai, tajā skaitā:
   1. 419 860 EUR projektam “Epidemioloģiski droša tūrisma un dabas izziņas infrastruktūras tīkla izveide aizsargājamo ainavu apvidū “Veclaicene” biotopu un sugu dzīvotņu labvēlīgā aizsardzības stāvokļa sasniegšanai”,
   2. 83 749 EUR projektam “Infrastruktūras risinājumi deinstitucionalizācijas īstenošanai Alūksnes novadā”.
2. Finansējumu nodrošināt:
   1. veicot Alūksnes novada pašvaldības budžeta 2023. gadam grozījumus:
      1. 64 190 EUR pārkārtojot no uzskaites dimensijas 096223 “SAM 8.1.2. Uzlabot vispārējās izglītības iestāžu mācību vidi” (pašvaldības finansējums),
      2. 32 506 EUR pārkārtojot no uzskaites dimensijas 082217 “LAT-RUS pārrobežu sadarbības programmas projekts “630 verstis pilnas sajūtām”/ “630 Versts Full of Feelings/versts of Feelings”” (pašvaldības finansējums),
      3. 125 645 EUR palielinot ieņēmuma “Nekustamā īpašuma nodoklis” plānu;
   2. 281 268 EUR izdalot no atsavināšanas procesā iegūtajiem līdzekļiem.
3. Alūksnes novada pašvaldības Centrālās administrācijas Finanšu nodaļai:

3.1. nodrošināt iepriekšminēto līdzekļu pārkārtošanu un iekļaušanu Alūksnes novada pašvaldības budžetā 2023.gadam,

3.2. saņemot projektu finansējumu, atjaunot Alūksnes novada pašvaldības pamatbudžeta līdzekļus.

1. Lēmums stājas spēkā ar tā pieņemšanu.